جست .نور پلیزئی
 مرچیگین بُنگپ چاکر ءُ گوھرام ءِ بارا ءَ انت کہ چے شری کُتگ بلوچ راج ءَ را چہ اشانی پُشت ءَ چے سوت ءُ نپ رس اِتگ ؟؟؟
 ماچکیں بلوچانی —مجلس
پسو,,,,, اَلی جُمّا زامرانی
میرچاکرءُ میر گھرام لاشاریءِ جنگاں بلوچ راجءَ باز تاوان رس اِتگ اگاں اے جنگ نہ بوتگ اَت اَنت مئے بلوچانی جاور دگر اَت اَنت ءُ ما وتی واجہ وت بوتگ اَت اِیں بلے میر گھرام لاشاری ءُ میر چاکر ھان رندءِ جنگ ءُ جیڑھانی سوبءَ بلوچستان ٹکی ءُ کُٹمی ھاکمانی تہءَ بھر بھر بوتگ ءُ ھمے ھاترءَ پرنگیاں سوب کُتگ ءُ بلوچ راج سے بھرءَ بھر کُتگ کہ مرچی مئے بلوچی نام ءُ توار گار ءُ بیگواہ اِنت ءُ ما ایرانی ءُ پاکستانی ءُ اوگانیانی نامءَ زانگ بئیں ءُ
اے سئیں ملک مئے بیگواھی ءِ رندءَ اَنت ءُ اے سئیں ملک چہ دین ءُ انسانیتءَ چہ دور اَنت اگاں مرچی ما ءُ شما اے بے دینیں ملکانی تہءَ وتی زندءَ پہ چمداری گوازینگءَ اِیں اے درست ھمے میرچاکر رندءُ میر گوھرام لاشاریےِءِ سی سالی جنگ ءُ ناتپاکی ءِ سوب اِنت اگاں آیاں چو اوگانانی وڑءَ ملکے جوڑ کرت اِیں ءَ بلوچ ڈیھ یک ملکےءِ تہءَ ٹت کت اِیں ءُ ھاکمی یکے بوتیں جاور اے نہ بوتگ اَت اَنت کہ مرچی اِنت مئے مستریں پروش ورگ سوب ھمے بازیں ھاکم بوتگ اَنت کہ ھرچ کسے یک ھندے ھاکم بوتگ ءُ بس ءُ ھاں میرچاکر ھان رند ءَ بلوچءِ راجدپتر ءَ اولی کس اِنت کہ آئیءَ ھاکمیءِ بن ھشت اِیر کرتگ بلے اے ھند ءُ دمگانی ھاکمی یکجاہ ےءِ نہ کرتگ اَنت کہ مرچی ھمے سوب اِنت کہ ما گلامانی ءُ گلام اِیں. ھما پنجاب کہ یک بھرے میر چاکرءَ تاراج کُرتگ ءُ میر چاکرء ھاکمی تہءَ بوتگ مرچی ھما پنجاب ءِ چرکی میر چاکرءِ ماڑیانی ِپد ءُ نشاناں ءَ گار کنگ ءَ اَنت ءُ بلوچ راج اِش ھنچو ایرجیگءُ گلام اش کرتگ کہ بلوچ راج چہ آیانی زلماں نپس کش اِت نہ کنت ءُ اے درست چہ میرچاکرءُ میر گوھرام لاشاریءِ ناتپاکی سوبءَ کہ ھما ناتپاکی اِنت روچ ءُ مروچی بلوچانی ءَ ھست اِنت پہ وتی براتاں چو ھشترءَ ھسدیگ اَنت بلے درآمدیں دژمن پنجابی ءُ گجر ءُ اوگانیانی واستءَ ھسد ءُ کینگ بیگواہ اِنت ءُ میرچاکر ءُ میر گھرام.ھم وتی مانشانی تہ ءَ بش بش ورگءَ اَنت ءُ آیانی ارواھاں آزاب رسگءَ اِنت کہ مئے ناتپاکیانی سوبءَ بلوچ راجءَ وتی ھسدءُ کینگ بیھال کرتگ ءُ دژمناں ھنچو بےوار ءُ شدیگ ءُ لنگر ءُ بہ زانت ءُ پھوال کرتگ اَنت کہ مرچی بلوچی نام بلوچی دودءُ ربیدگ گار اَنت ءُ بلوچ مرچی پاکستانی ایرانی ءُ اوگانی اَنت. اے درست ھمے سی سالی جنگءِ سوب اِنت کسے باور کنت یا نہ کنت!!!!!
 اَلی جُما زامرانی